డి.వి.జి. శంకరరావు

దాడిచిలుక వీర గౌరీ శంకరరావు (జననం 1969 మే 12), డి.వి.జి లేదా డా. డి.వి.జి. శంకర్రావు, ప్రముఖ మత్తుమందు వైద్యుడు, రాజకీయ నాయకుడు. ఇతడు తెలుగుదేశం పార్టీ సభ్యునిగా ఆంధ్ర ప్రదేశ్ శాసనసభకు, 13వ లోక్‌సభకు ఎన్నికయ్యాడు.

 తొలినాళ్లు 
శంకర్రావు ఆదివాసునిగా 1969 మే 12 తేదీన పాలికవలస గ్రామం, పార్వతీపురం మన్యం జిల్లాలో జన్మించాడు. ఇతడు ఆంధ్రా మెడికల్ కాలేజీ విశాఖపట్నం నుండి వైద్యశాస్త్రంలో పట్టాపొంది; తర్వాత మత్తుమందు (అనగా Anesthesiology) లో ఎం.డి. పూర్తిచేశాడు. రాజకీయాలలోకి ప్రవేశించి; జిల్లా తెలుగుదేశం పార్టీలో చేరి; తర్వాత ఆంధ్రప్రదేశ్ లోక్ సభకు ఎన్నుకోబడ్డాడు.

 రాజకీయ జీవితం 
ఇతడు 1999 సార్వత్రిక ఎన్నికలలో లోక్‌సభ సభ్యునిగా పార్వతీపురం లోక్‌సభ నియోజకవర్గం నుండి పోటీచేసాడు. అందులో తన సమీప ప్రత్యర్థి వైరిచర్ల కిషోర్‌చంద్ర సూర్యనారాయణ దేవ్ మీద గెలుపొందాడు. లోక్‌సభలో శ్రామికుల సంక్షేమానికి చెందిన కమిటీ, గ్రామీణాభివృద్ధి సలహా మండలి, మానవ వనరుల అభివృద్ధి కమిటీ సహా మరో ఆరు కమిటీ ల్లో సభ్యునిగా వ్యవహరించాడు.ఇంగ్లండ్ లో జరిగిన 
అంతర్జాతీయ పార్లమెంటు సభ్యుల సదస్సుకి హాజరయ్యారు. తర్వాత 2004 జరిగిన ఎన్నికలలో కిషోర్‌చంద్ర దేవ్ మీదనే పరాజయం పాలయ్యాడు.పిమ్మట మహారాజా వైద్య విజ్ఞాన సంస్థలో ఆచార్యునిగా కొనసాగుతున్నారు 

గౌరీశంకర రావు 2019లో జరిగిన అసెంబ్లీ ఎన్నికల్లో సీపీఐ నుంచిపాలకొండ నుంచి ఎమ్మెల్యేగా పోటీ చేసి ఓడిపోయి, 2021లో వైఎస్సార్‌సీపీలో చేరి వైఎస్సార్‌సీపీ ఎస్టీ సెల్‌ జోనల్‌ ఇంఛార్జ్‌‌గా, శ్రీకాకుళం అసెంబ్లీ నియోజకవర్గ పరిశీలకులుగా పనిచేశాడు . ఆయనను 2023 ఆగస్టు 8న ఆంధ్రప్రదేశ్‌ షెడ్యూల్‌ జాతుల కమిషన్‌ చైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

 వ్యక్తిగత వివరాలు 
ఇతడు స్వర్ణలతను వివాహం చేసుకున్నాడు. తీరికవేళల్లో పద్యరచన ప్రవృత్తిగా చేసుకున్నాడు. ఇతడు రచించిన ఆశాజీవులు ప్రచురించబడింది.వివిధ ఆంగ్ల, తెలుగు దిన పత్రికల్లో 3 వేలకు పైగా లేఖలు, వ్యాసాలు ప్రచురితం. పదేళ్లుగా ప్రతీ రోజూ ప్రచురించబడుతున్నాయి.కథలు 32, కవితలు 350 పబ్లిష్ అయ్యాయి.అందులో250 కవితలు డీ వీ జీ కవితలు పేరుతో సంకలనంగా 2021 లో రూపొందినది.

 మూలాలు 

వర్గం:1968 జననాలు
వర్గం:13వ లోక్‌సభ సభ్యులు
వర్గం:తెలుగువారిలో వైద్యులు
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:విజయనగరం జిల్లా రాజకీయ నాయకులు
వర్గం:విజయనగరం జిల్లా వైద్యులు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
వర్గం:విజయనగరం జిల్లా నుండి ఎన్నికైన శాసన సభ్యులు